smcproject/ml-wiki-sentences huggingface dataset:
അഞ്ചാമദ്ധ്യായം ഉപഭൂഖണ്ഡത്തിലെ വിവിധ ഭൂവിഭാഗങ്ങൾ, ഇവിടങ്ങളിലെ വിവിധ പർവതങ്ങൾ, നദികൾ, ഇവ മുറിച്ചു കടന്നുള്ള സർവേ സംഘത്തിന്റെ യാത്രകൾ, സൗഹാർദ്ദാന്തരീക്ഷമില്ലാത്തിടങ്ങളിൽ സർവേ നടത്താനുപയോഗിച്ച കുറുക്കു വഴികൾ, വിദേശീയരും അവർ നിയോഗിച്ച തദ്ദേശീയരുമടക്കമുള്ള വിവിധയാളുകളുടെ യാത്രകൾ, സഞ്ചാരപഥങ്ങൾ, അവർ നേരിട്ട വെല്ലുവിളികൾ എന്നിവയെക്കുറിച്ചാണ്.
ആറാമദ്ധ്യായം ബ്രിട്ടീഷുകാർ നടത്തിയ ഈ സർവേയിലെ ഇന്ത്യക്കാരെക്കുറിച്ചും, സർവേ ഇന്ത്യയിലെ സാധരണജനങ്ങൾ എങ്ങനെ വീക്ഷിച്ചുവെന്നും   വരച്ചു കാട്ടുന്നു.
പുരസ്കാരങ്ങൾ കേരള സാഹിത്യ അക്കാദമി എൻഡോവ്മെന്റ് പുരസ്കാരം 2019(ജി.എൻ. പിള്ള അവാർഡ്)
കേരള ശാസ്ത്ര സാങ്കേതിക പരിസ്ഥിതി കൗൺസിലിന്റെ മികച്ച ജനപ്രിയ രചനയ്ക്കുള്ള പുരസ്കാരം 2017
ഓ വി വിജയൻ അവാർഡ് 2018 അവലംബം ↑ ↑
ഭൗവ്വനവിശ്വകർമ്മാവ്
ദേവന്മാരുടെ ശില്പിയും ആചാര്യനുമായ ഋഷിയാണ് ഭൗവ്വനവിശ്വകർമ്മാവ് .
ഋഗ്വേദം പത്താം മണ്ഡലത്തിലെ 81,82 സൂക്തങ്ങളായ വിശ്വകർമ്മസൂക്തത്തിന്റെ ഋഷിയാണ് ഇദ്ദേഹം.
ഇദ്ദേഹം ത്വഷ്ടാവ് എന്നാണ് ആദ്യം അറിയപ്പെട്ടിരുന്നത്.
പരമാത്മാവിനെ വിശ്വകർമ്മരൂപത്തിൽ ദർശിച്ച് ഋഷി ആയതിനാൽ പിൽക്കാല ഗ്രന്ഥങ്ങളിൽ വിശ്വകർമ്മാവ് എന്ന് അറിയപ്പെടുന്നു.
ചില പുരാണങ്ങളിൽ ഇദ്ദേഹത്തെ ത്വഷ്ടാവ് എന്നും ചിലതിൽ വിശ്വകർമ്മാവ് എന്നും വിളിക്കുന്നു.
എന്നാൽ ത്വഷ്ടാവ് എന്ന് പേരുള്ള മറ്റു ആചാര്യന്മാർ കൂടെ ഉണ്ട്.
മഹാഭാരതത്തിൽ ഭൗമനൻ എന്നും ഇദ്ദേഹത്തിന് പേരുണ്ട്- (ഭൗമനൻ/ഭൗവ്വനൻ) .
ദേവന്മാരുടെ ശില്പിയും( ദേവശില്പി ) ആചാര്യനുമായ ഈ വിശ്വകർമ്മാവാണ് ദേവന്മാരുടെ ആയുധങ്ങളും രഥങ്ങളും എല്ലാം നിർമ്മിക്കുന്നത്.
വരുണ സഭയും യമസഭയും നിർമ്മിച്ചത് ഇദ്ദേഹമാണ്.
ഇദ്ദേഹം ഇന്ദ്രസഭയിലെ അംഗമാണ് .
ഇദ്ദേഹത്തിന് നാല് പുത്രന്മാരാണുള്ളത്.
അജൈകപാദ്, അഹിർബുധ്ന്യൻ, ത്വഷ്ടാവും പിന്നെ രുദ്രനും .
വിവസ്വാന്റെ ഭാര്യയായ സംജ്ഞ ഇദ്ദേഹത്തിന്റെ പുത്രിയാണ്.
മറ്റു രണ്ടു പുത്രിമാരായ ബർഹിഷ്മതിയും സുരൂപയും സ്വായംഭൂവമനുവിന്റെ പുത്രനായ പ്രിയവ്രതന്റെ ഭാര്യമാരാണ്.
ചാക്ഷുഷ മനു ഇദ്ദേഹത്തിന്റെ പുത്രനാണെന്ന് ഭാഗവത പുരാണം സ്കന്ധം 6ൽ പറയുന്നു.
സേതു നിർമ്മാതാവായ നളൻ ഈ വിശ്വകർമ്മാവിന്റെ പുത്രനാണ് - അയം സൗമ്യ നാളോ നാമ തനുജോ വിശ്വകർമ്മണഃ - വാൽമീകി രാമായണം .
എന്നാൽ ഇദ്ദേഹത്തിന് ത്വഷ്ടാവ് എന്നും പേരുള്ളതിനാലായിരിക്കാം മഹാഭാരതത്തിൽ ത്വഷ്ടാവായ വിശ്വകർമ്മാവിന്റെ പുത്രൻ എന്നാണ് പറയുന്നത് .
ഇദ്ദേഹം പണ്ട് ബ്രഹ്‌മാവർത്തം ഭരിച്ചിരുന്ന രാജാവായിരുന്നു.
ദശാശ്വമേധ കർത്താവും സർവ്വമേധ കർത്താവുമായ ഇദ്ദേഹം ഭൂമി മുഴുവൻ ഗുരുവായ കശ്യപമഹർഷിക്ക് ദാനം ചെയ്തു.
"ബൃഹസ്പതിക്ക് ഭഗിനീ വരസ്ത്രീ ബ്രഹ്മവാദിനി
യോഗസംഗത്തിനാൽ ചുറ്റീ ലോകമാകവേയായവൾ
പ്രഭാസനെന്നുള്ളെട്ടാമൻ വസുവിൻ ഭാര്യയാണവൾ
മഹാനാം വിശ്വകർമ്മാവ് മഹാശില്പി പ്രജാപതി
സുരലോകപ്പെരുന്തച്ചൻ പരം ശില്പപ്രവർത്തകൻ
അവനല്ലോ ഭൂഷണങ്ങൾ മുറ്റുമെല്ലാം ചമച്ചവൻ
ദേവകൾക്ക് വിമാനങ്ങൾ കേവലം തീർത്തതായവൻ
മഹാനവന്റെ ശില്പത്തെയുപജീവിപ്പു മർത്യരും
പൂജിപ്പൂ വിശ്വകർമ്മാവാം പൂജ്യനവ്യയനെപ്പരം"
(മഹാഭാരതം,സംഭവപർവ്വം-ദക്ഷന്റെ വംശപരമ്പര)
ബൃഹസ്പതിയുടെ സഹോദരിയാണ് വരസ്ത്രീ.
ബ്രഹ്മവാദിനിയായ അവൾ യോഗസംഗം കൊണ്ട് ലോകത്തെയാകെ ചുറ്റി.
പ്രഭാസൻ എന്ന് പേരുള്ള ഏട്ടാമത്തെ വസുവിന്റെ ഭാര്യയാണവൾ.
അവളുടെ മകൻ ആണ് ദേവശില്പിയായ വിശ്വകർമ്മാവ്.
ശില്പി പ്രജാപതിയായ അവൻ സുരലോകത്തിലെ പെരുന്തച്ചനാണ്.
അവനാണ് സർവ്വ ശില്പവേലകളും ഭൂഷണങ്ങളും ചമക്കുന്നത്.
ദേവകൾക്ക് വിമാനങ്ങളും മറ്റും ഇദ്ദേഹമാണ് നിർമ്മിക്കുന്നത്.
ഭൂമിയിൽ വിശ്വകർമ്മാവിനെ പൂജിച്ച് മർത്യരും ഉപജീവിക്കുന്നു.
സംജ്ഞയും സൂര്യദേവനും
ദേവശില്പിയായ വിശ്വകർമ്മാവിന്റെ പുത്രിയും സൂര്യഭഗവാന്റെ പത്നിയുമാണ് സംജ്ഞ .
സൂര്യന് പത്‌നിയായ സംജ്ഞയിൽ മനു(വൈവസ്വത), യമൻ , യമി എന്നിങ്ങനെ ആദ്യം മൂന്നുമക്കൾ ജനിക്കുകയുണ്ടായി.
അവരാണ് ശനി , മനു(സാവർണി), തപതി.
പിന്നീട് ഒരവസരത്തിൽ മക്കൾക്കും സൂര്യനും മനസ്സിലാവുന്നു കൂടെയുള്ളത് സംജ്ഞ അല്ലെന്ന്‌.
തന്റെ ദിവ്യദൃഷ്ടികൊണ്ട് സംജ്ഞയെ കണ്ടെത്തിയ സൂര്യദേവൻ അവളുടെ അടുത്തേക്ക് പോയി.
അവൾ ഒരു പെൺകുതിരയുടെ രൂപം ധരിക്കുകയും സൂര്യ ഭഗവാൻ അത് പോലെ ഒരാണ്കുതിരയായി അവളോടൊപ്പം ചേരുകയും ചെയ്യുന്നു.
അതിൽ പിന്നീട് അവൾക്ക് വേറെ മൂന്നു മക്കൾ ഉണ്ടായി.
അശ്വിനീദേവന്മാർ ,രേവന്തൻ.
പിന്നെ അവൾ സ്വന്തം വീട്ടിലേക്ക് മടങ്ങിപ്പോയി.
കാര്യങ്ങൾ മനസിലാക്കിയ ദേവശില്പി സൂര്യദേവന്റെ തേജസ് എട്ടിൽ ഒന്ന് കടഞ്ഞെടുത്തു.
ആ തേജസ്സ് കൊണ്ട് അദ്ദേഹം വിഷ്ണുചക്രം , ത്രിശൂലം , കുബേരന്റെ ആയുധം, മുരുകന്റെ വേൽ എന്നിവ നിർമ്മിച്ചു.
അവലംബം ↑ {{ cite book }} : | first1= missing | last1= ( help ) ; Missing or empty | title= ( help ) ↑ ↑ {{ cite book }} : | first1= missing | last1= ( help ) ; Missing or empty | title= ( help ) ↑ {{ cite book }} : | first1= missing | last1= ( help ) ; Missing or empty | title= ( help ) ↑ {{ cite book }} : | first1= missing | last1= ( help ) ; Missing or empty | title= ( help ) ↑ ↑ {{ cite book }} : | first1= missing | last1= ( help ) ; Missing or empty | title= ( help ) ↑ {{ cite book }} : | first1= missing | last1= ( help ) ↑ ↑ ↑ {{ cite web }} : | first1= missing | last1= ( help ) ; Missing or empty | title= ( help ) ↑ {{ cite book }} : | first1= missing | last1= ( help ) ; Missing or empty | title= ( help ) ↑ {{ cite book }} : | first1= missing | last1= ( help ) ; Missing or empty | title= ( help )
ബോമാൻസ് മെംബ്രേൻ ഇംഗ്ലീഷ് വിലാസം https://ml.wikipedia.org/wiki/Bowman%27s_membrane
ബോമാൻസ് മെംബ്രേൻ (ബോമാൻസ് പാളി, ആന്റീരിയർ ലിമിറ്റിംഗ് ലാമിന, ആന്റീരിയർ ഇലാസ്റ്റിക് ലാമിന) കോർണിയയിലെ എപ്പിത്തീലിയത്തിനും സ്ട്രോമയ്ക്കും ഇടയിൽ സ്ഥിതിചെയ്യുന്ന മിനുസമാർന്ന പാളിയാണ്.
ഇത് ഒരിക്കൽ നശിച്ചാൽ വീണ്ടും ഉണ്ടാകാത്ത പാളിയാണ് .
ഇത് ശക്തവും ക്രമരഹിതവുമായ കൊളാജൻ ഫൈബ്രിലുകൾ ചേർന്നതാണ്, അതിൽ മിനുസമാർന്ന മുൻഭാഗം എപ്പിത്തീലിയൽ ബേസ്മെൻറ് മെംബ്രേനിനെ അഭിമുഖീകരിക്കുന്നു, പിൻഭാഗം കോർണിയൽ സ്ട്രോമയുടെ കൊളാജൻ ലാമെല്ലയുമായി ലയിക്കുന്നു.
പ്രായപൂർത്തിയായ മനുഷ്യരിൽ, ബോമാൻസ് മെംബ്രേൻ 8-12 μm കട്ടിയുള്ളതാണ്.
പ്രായമാകുമ്പോൾ ഈ പാളി കനംകുറഞ്ഞതായി മാറുന്നു.
സസ്തനികളിൽ, പ്രൈമേറ്റുകളിൽ മാത്രമേ ബോമാൻസ് മെംബ്രേൻ കാണപ്പെടുന്നുള്ളൂ.
ബോമാൻസ് മെംബ്രേൻറെ ധർമ്മം അവ്യക്തമായി തുടരുന്നു, കൂടാതെ ഇതിന് കോർണ്ണിയൽ ഫിസിയോളജിയിൽ നിർണായക സ്ഥാനമൊന്നുമില്ല.
അടുത്തിടെ ഈ പാളി ഒരു ഫിസിക്കൽ തടസ്സമായി പ്രവർത്തിച്ച് സബ്‌ എപ്പിത്തീലിയൽ നെർവ് പ്ലെക്‌സസിനെ പരിരക്ഷിക്കുന്നതിന് സഹായിക്കുമെന്നും, അതുവഴി എപ്പിത്തീലിയൽ ഇന്നർവേർഷനും സെൻസറി വീണ്ടെടുക്കലും വേഗത്തിലാക്കാമെന്നും അഭിപ്രായപ്പെടുന്നു.
മാത്രമല്ല, കോർണിയ സ്ട്രോമയ്ക്ക് നേരിട്ടുള്ള ആഘാതം ഏല്ക്കുന്നത് തടയുന്ന പാളിയായും ഇത് പ്രവർത്തിക്കുന്നു, അതിനാൽ ഇത് സ്ട്രോമയ്ക്ക് സംഭവിക്കുന്ന മുറിവുകൾ ഉണക്കുന്നതിലും രൂപാന്തര തലത്തിൽ ആന്റീരിയർ കോർണിയയുടെ സുതാര്യത പുനസ്ഥാപിക്കുന്നതിലും വളരെയധികം സഹായിക്കുന്നു.
ബോമാൻസ് മെംബ്രേൻറെ ഒരു ഭാഗം ഫോട്ടോ റിഫ്രാക്റ്റീവ് കെരറ്റെക്ടമി റിഫ്രാക്റ്റീവ് സർജറി ( പിആർകെ എന്നറിയപ്പെടുന്നു) ചെയ്യുമ്പോൾ നശിച്ചുപോകുന്നു.
ഇങ്ങനെ നശിക്കുന്ന ഭാഗം പിന്നീട് വീണ്ടും ഉണ്ടാകുന്നതല്ല.
ഈ മെംബ്രേൻ കണ്ടെത്തിയ ഇംഗ്ലീഷ് നേത്രരോഗവിദഗ്ദ്ധൻ സർ വില്യം ബോമാൻ (1816–1892) അവർകളുടെ പേരിലാണ് ബോമാൻസ് മെംബ്രേൻ അറിയപ്പെടുന്നത്.
ബോമാന്റെ പാളി യഥാർഥത്തിൽ ഒരു മെംബ്രേൻ അല്ല, അതിനാൽ മെംബ്രേൻ എന്ന് വിളിക്കുന്നത് ഉചിതവുമല്ല.
ബോമാൻസ് പാളി എന്ന പദം ഇപ്പോൾ കൂടുതൽ സ്വീകാര്യത നേടാൻ തുടങ്ങിയിരിക്കുന്നു.
ഇതും കാണുക റിഫ്രാക്റ്റീവ് ശസ്ത്രക്രിയ ഡെസിമെറ്റ്സ് മെംബ്രേൻ പരാമർശങ്ങൾ ↑ Kenyon, KR.
Morphology and pathologic responses of the cornea to disease.
In: Smolin G, Thoft RA, eds.
The Cornea.
Scientific Foundations and Clinical Practice.
Boston: Little, Brown Co.; 1983:45.
↑ Hogan MJ, Alvarado JA, Weddell E: Histology of the Human Eye.
Philadelphia: WB Saunders, 1971 ↑ Merindano MD; Costa J; Canals M; Potau JM, and Ruano D. "A comparative study of Bowman's layer in some mammals: Relationships with other constituent corneal structures."
European Journal of Anatomy.
Volume 6, Number 3, December 2002.
↑ ↑ ബാഹ്യ ലിങ്കുകൾ Histology image: 08002loa Sheinman.com ലെ ഡയഗ്രം Cornea_crosssection_en.jpg- ലെ ഡയഗ്രം
ബോയിങ് ഇംഗ്ലീഷ് വിലാസം https://ml.wikipedia.org/wiki/Boeing
അമേരിക്കയിലെ സിയാറ്റിൽ ആസ്ഥാനമായ പ്രതിരോധ, വ്യോമയാന വ്യവസായ കമ്പനിയാണ് ബോയിങ്ങ് .
1916 ൽ വില്യം ഇ ബോയിങ്ങാണ് ഈ കമ്പനി തുടങ്ങിയത്.
ഇദ്ദേഹം ഒരു ഷിപ് യാർഡ് വാങ്ങി വിമാനങ്ങൾ നിർമ്മിക്കാൻ ഉള്ള ഒരു ഫാൿറ്ററി പസിഫിൿ ഐറോ പ്രോഡക്റ്റ്സ് എന്ന പേരിൽ തുടങ്ങി.
ബി ആൻഡ് ഡബ്ലിയു സീ പ്ലേനാണ് ഇവിടെ ആദ്യം നിർമ്മിച്ച വിമാനം.
അസാമാന്യ യുദ്ധവൈദഗ്‌ധ്യം കാട്ടാൻ പര്യാപ്‌തമായ അത്യാധുനിക സംവിധാനങ്ങളോടു കൂടിയതാണ്‌ അപ്പാച്ചേ ഹെലികോപ്റ്റർ .
സൈന്യം ഉപയോഗിക്കുന്ന ലോകത്തെതന്നെ മികച്ച സാങ്കേതികക്കരുത്തുള്ള വിവിധോദ്ദേശ യുദ്ധഹെലികോപ്‌ടറുകളാണ്‌ എ.എച്ച്‌.
-64  കോപ്‌ടറുകൾ.
2015 സെപ്‌റ്റംബറിലാണ്‌ 22 ബോയിങ് എ.എച്ച്-64 അപ്പാച്ചേ ഹെലികോപ്റ്ററുകൾ വാങ്ങാൻ യു.എസ്‌.
സർക്കാരുമായും ബോയിങ്ങുമായും ഇന്ത്യൻ വ്യോമസേന കരാർ ഒപ്പുവച്ചത്‌.
2015ൽ പ്രധാനമന്ത്രി നരേന്ദ്ര മോദിയുടെ യുഎസ് സന്ദർശനത്തിനിടെയാണ് 13,952 കോടി രൂപയുടെ അപ്പാച്ചേ ഹെലികോപ്റ്റർ കരാർ ഒപ്പിട്ടത്.
കരാർപ്രകാരം യുഎസ് യുദ്ധവിമാന കമ്പനിയായ ബോയിംഗ് നിർമിച്ച നാല് എച്ച് – 64 അപ്പാച്ചെ ഹെലികോപ്റ്ററുകൾ 2019ൽ  ഇന്ത്യക്ക് കൈമാറി.
1991 ലെ ഒന്നാം ഗൾഫ് യുദ്ധത്തിന്റെ സമയത്ത് സംഹാര താണ്ഡവമാടിയ ഹെലികോപ്റ്ററാണ് അപ്പാച്ചേ.
ഇറാഖി സൈന്യത്തിന് കനത്ത നാശമാണ് അപ്പാച്ചേ ഉണ്ടാക്കിയത്.
കരയിലെ സൈനികരെയും കവചിത വാഹനങ്ങളെയും ആക്രമിക്കാൻ അപ്പാച്ചേക്ക് ശേഷിയുണ്ട്.
മണിക്കൂറിൽ 311 കിലോമീറ്റർ വേഗതയിൽ പറക്കുന്ന അപ്പാച്ചേക്ക് ഇന്ധനമില്ലാതെ 611 മീറ്റർ പറക്കാൻ കഴിയും.
1200 പ്രാവശ്യം നിറയൊഴിക്കാൻ സാധിക്കുന്ന പീരങ്കിയും അപ്പാച്ചേ വഹിക്കുന്നുണ്ട്.
പകലെന്നോ രാത്രിയെന്നോ വ്യത്യാസമില്ലാതെ അപ്പാച്ചേ പ്രവർത്തിക്കും.
ഒരു മിനിറ്റിൽ താഴെ സമയം കൊണ്ട് 128 ലക്ഷ്യങ്ങളെ കണ്ടെത്താൻ അപ്പാച്ചേക്കു കഴിയും.
ഒരേ സമയം 16 എതിരാളികളെ നേരിടാനും സാധിക്കും.
നീളം- 4.6 മീറ്റർ
ചിറകിന്റെ നീളം- 5.227 മീറ്റർ
വഹിക്കാൻ കഴിയുന്ന ഭാരം-6,838 കിലോഗ്രാം ഇതും കാണുക
ബോയിങ് സി.എച്ച്-47 ചിനൂക് ഹെലികോപ്റ്റർ
കമോവ് കെ.എ-226 ഹെലികോപ്റ്റർ അവലംബം
ബോയിസ്, ഇഡാഹോ ഇംഗ്ലീഷ് വിലാസം https://ml.wikipedia.org/wiki/Boise,_Idaho
{{Infobox settlement |name=Boise, Idaho|official_name=City of Boise|native_name= |other_name=|settlement_type= City |image_skyline=Boise1-vert.jpg|image_flag=Flag of Boise, Idaho.svg|flag_size=100px|image_seal=Boise Idaho City Seal.PNG|seal_size=100px|image_shield=|shield_size=|image_blank_emblem=|blank_emblem_type=|blank_emblem_size=|nickname=The City of Trees|motto=Energy Peril Success|image_map=Ada_County_Idaho_Incorporated_and_Unincorporated_areas_Boise_City_Highlighted.svg|mapsize=|map_caption=Location in Ada County and the state of Idaho |image_map1=|mapsize1=|map_caption1=|pushpin_map=USA|pushpin_label_position= |pushpin_mapsize= |pushpin_map_caption=Location in the United States|latd=43|latm=37|latNS=N|longd=116|longm=12|longEW=W|subdivision_type=Country|subdivision_name= United States |subdivision_type1= State |subdivision_type2= County |subdivision_type3=|subdivision_type4=|subdivision_name1= Idaho |subdivision_name2= Ada |subdivision_name3=|subdivision_name4= |established_title=Founded|established_date=1862|established_title2= Incorporated |established_date2=1864|established_title3= |established_date3= |government_footnotes=|government_type= strong-mayor |governing_body= Boise City Council |leader_title= Mayor |leader_name= David H. Bieter ( D )|leader_title1=Council President|leader_name1=Elaine Clegg|unit_pref=Imperial|area_footnotes= |area_magnitude=|area_total_km2= |area_total_sq_mi=80.05|area_land_km2= |area_land_sq_mi=79.36|area_water_km2= |area_water_sq_mi=0.69|area_water_percent=|area_urban_km2=|area_urban_sq_mi=|area_metro_km2=|area_metro_sq_mi=|area_blank1_title=|area_blank1_km2=|area_blank1_sq_mi= |elevation_footnotes=|elevation_m= |elevation_ft=2730 |population_total=205671|population_as_of= 2010 |population_footnotes= |population_density_km2= |population_density_sq_mi=2675.2|population_est=216,282|pop_est_as_of=2014 |population_urban=|population_density_urban_km2=|population_density_urban_sq_mi=|population_metro=664,422 (five counties)|population_density_metro_km2=|population_density_metro_sq_mi=|population_blank1_title= Demonym |population_blank1=Boisean |population_density_blank1_km2=|population_density_blank1_sq_mi=|population_note=|postal_code_type= ZIP codes |postal_code=83701–83799|area_code= 208 |website= cityofboise.org |footnotes= |coordinates_region=US-ID|leader_title2=|leader_name2=|leader_title3=|leader_name3=|leader_title4=|leader_name4=|timezone= Mountain Standard Time |utc_offset=-7|timezone_DST= Mountain Daylight Time |utc_offset_DST=-6}}
ബോയിസ് ( / b ɔɪ s i / ⓘ ) എന്ന പട്ടണം അമേരിക്കൻ ഐക്യനാടുകളിലെ സംസ്ഥാനമായ ഇഡാഹോയുടെ തലസ്ഥാനവും അതുപോലെ തന്നെ ഈ പട്ടണം അഡ കൌണ്ടി യുടെ കൌണ്ടി സീറ്റും കൂടിയാണ്.
സംസ്ഥാനത്തെ ഏറ്റവും ജനസാന്ദ്രതേയറിയ പട്ടണമാണ് ഇത്.
ബോയിസ് നദി യ്ക്കു സമീപം ഇഡാഹോ സംസ്ഥാനത്തിൻറെ ദക്ഷിണ പശ്ചിമ ദിക്കിൽ സ്ഥിതി ചെയ്യുന്ന ഈ പട്ടണത്തിലെ ജനസംഖ്യ 2010 ലെ യു.എസ്. സെൻസസിൽ കണക്കാക്കിയിരിക്കുന്നത് 205,671 ആണ്.
ജനസംഖ്യ കണക്കാക്കിയാൽ രാജ്യത്തെ 99 ആമത്തെ ജനത്തിരക്കുള്ള പട്ടണമാണിത്.
2013 ലെ ഒരു കണക്കെടുപ്പില് ജനസംഖ്യ 214,237 ആയി വർദ്ധിച്ചതായി കണ്ടു.
ട്രഷർ വാലി എന്നു കൂടി അറിയപ്പെടുന്ന ബോയിസ്-നംപ മെട്രോപോളിറ്റൻ മേഖലയിൽ, സംസ്ഥാനത്തെ മറ്റ് 5 കൌണ്ടികൾ കൂടി ഉൾക്കൊള്ളുന്നുണ്ട്.
ഈ മെട്രോപോളിറ്റൻ മേഖലയിലെ മുഴുവൻ ജനസംഖ്യ 664,422 ആയിട്ടു വരും.
ഇഡാഹോ സംസ്ഥാനത്തെ ഏറ്റവും ജനസംഖ്യയുള്ള മെട്രോപോളിറ്റൻ മേഖലയായി ഇതു കണക്കാക്കപ്പെടുന്നു.
ഈ മേഖലയില‍്‍‍ നംപ, മെറിഡിയൻ, ബോയിസ് എന്നിവയുൾപ്പെടെയുള്ള ഇഡാഹോ സംസ്ഥാനത്തെ 3 വലിയ പട്ടണങ്ങളും ഉൾപ്പെടുന്നു.
സീറ്റിൽ, പോർട്ട്ലാൻറ് എന്നിവ കഴിഞ്ഞാൽ യു.എസിൻറ പസഫിക് നോർത്ത് വെസ്റ്റ് മേഖലയിലുള്ള ഏറ്റവും ജനസാന്ദ്രതയുള്ള മെട്രോപോളിറ്റൻ മേഖലയാണ് ബോയിസ്.
ബോബൻ കുഞ്ചാക്കോ ഇംഗ്ലീഷ് വിലാസം https://ml.wikipedia.org/wiki/Boban_Kunchakko
മലയാള ചലച്ചിത്ര നടനും നിർമ്മാതാവും സംവിധായകനുമായിരുന്നു ബോബൻ കുഞ്ചാക്കോ .
ചലച്ചിത്രനിർമ്മാതാവും സംവിധായകനുമായിരുന്ന എം. കുഞ്ചാക്കോയുടെയും അന്നമ്മയുടെയും പുത്രനായി 1949ൽ ആലപ്പുഴയിൽ ജനിച്ചു.
ഭാര്യ മോളി.
രണ്ടു പുത്രിമാരും ഒരു പുത്രനുമുണ്ട്.
മലയാള ചലച്ചിത്ര നടൻ കുഞ്ചാക്കോ ബോബൻ പുത്രനാണ്.
ഉദയായുടെ ആദ്യകാല ചിത്രങ്ങളിൽ ബാലതാരമായി അഭിനയിച്ചു കൊണ്ടാണ് ചലച്ചിത്ര രംഗത്തെത്തിയത്.
എം.ആർ.എസ്. മണിയുടെ സംവിധാനത്തിൽ 1952ൽ പ്രദർശനത്തിനെത്തിയ അച്ഛൻ ആണ് ബോബൻ അഭിനയിച്ച ആദ്യചിത്രം.
പിതാവ് കുഞ്ചാക്കോ സ്ഥാപിച്ച ഉദയാ സ്റ്റുഡിയോ , പഴയകാലത്തെ പ്രമുഖ ചലച്ചിത്ര വിതരണ കമ്പനിയായ എക്സൽ ഫിലിംസ് , 70കളുടെ അവസാനം സ്ഥാപിച്ച പാതിരപ്പള്ളിയിലെ എക്സൽ ഗ്ലാസ് ഫാക്ടറി എന്നിവയുടെ സാരഥി ബോബൻ കുഞ്ചാക്കോ ആയിരുന്നു.
അഭിനയിച്ച ചിത്രങ്ങൾ അച്ഛൻ (1952) അവൻ വരുന്നു (1954) കിടപ്പാടം (1955) സീത (1960) ഉമ്മ (1960) നീലി സാലി (1960) പാലാട്ട് കോമൻ (1962) റെബേക്ക (1963) പഴശ്ശിരാജാ (1964) ദുർഗ്ഗ (1974) നിർമ്മിച്ച ചിത്രങ്ങൾ കണ്ണപ്പനുണ്ണി (1977) അച്ചാരം അമ്മിണി ഓശാരം ഓമന (1977) ആനപ്പാച്ചൻ (1978) പാലാട്ട് കുഞ്ഞിക്കണ്ണൻ (1980) സഞ്ചാരി (1981) ധന്യ (1981) തീരം തേടുന്ന തിര (1982) സന്ധ്യമയങ്ങുംനേരം (1983) ആഴി (1985) സംവിധാനം ചെയ്ത ചിത്രങ്ങൾ പാലാട്ട് കുഞ്ഞിക്കണ്ണൻ (1980) സഞ്ചാരി (1981) ആഴി (1985) അവലംബം ↑ ബോബൻ കുഞ്ചാക്കോ - മലയാള ചലച്ചിത്രം ↑ ബോബൻ കുഞ്ചാക്കോ അഭിനയിച്ച ചിത്രങ്ങൾ - മലയാള ചലച്ചിത്രം ↑
ബോയിംഗ് ബോയിംഗ് ഇംഗ്ലീഷ് വിലാസം https://ml.wikipedia.org/wiki/Boeing_Boeing_(1985_film)
പ്രിയദർശന്റെ സംവിധാനത്തിൽ മോഹൻലാൽ , മുകേഷ് , ജഗതി ശ്രീകുമാർ , ലിസി എന്നിവർ പ്രധാനവേഷങ്ങളിൽ അഭിനയിച്ച് 1985-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് ബോയിംഗ് ബോയിംഗ് .
എവർഷൈൻ പ്രൊഡക്ഷൻസിന്റെ ബാനറിൽ എവർഷൈൻ പ്രൊഡക്ഷൻസ് നിർമ്മിച്ച ഈ ചിത്രം വിതരണം ചെയ്തത് എവർഷൈൻ ആണ്.
1965-ൽ ഹോളിവുഡിൽ പുറത്തിറങ്ങിയ ഇതേ പേരിലുള്ള ചലച്ചിത്രമാണ് പ്രിയദർശൻ മലയാളത്തിൽ പുനർനിർമ്മിച്ചത്.
2005-ൽ പ്രിയദർശൻ തന്നെ ഗരം മസാല എന്ന പേരിൽ ഹിന്ദിയിലേക്കും ഈ ചിത്രം പുനർനിർമ്മാണം നടത്തി.
കഥ, തിരക്കഥ എന്നിവയെല്ലാം നിർവ്വഹിച്ചത് പ്രിയദർശൻ ആണ്.
സംഭാഷണം രചിച്ചത് ശ്രീനിവാസൻ .
നടൻ ശങ്കർ ഈ ചിത്രത്തിൽ ഒരു സംഘട്ട്ന സീനിൽ ഗസ്റ്റ് റോളിൽ അഭിനയിച്ചു.
അഭിനേതാക്കൾ മോഹൻലാൽ – ശ്യാം മുകേഷ് – അനിൽ കുമാർ ജഗതി ശ്രീകുമാർ – ഒ.പി. ഒളശ്ശ മണിയൻപിള്ള രാജു – കുട്ടപ്പൻ എം.ജി. സോമൻ – ലംബോദരൻ പിള്ള ശങ്കരാടി – എം.ടി.ഇ.
ദാമോദരൻ കെ.പി.എ.സി. സണ്ണി – ശ്രീകണ്ഠൻ നായർ ശങ്കർ ഒടുവിൽ ഉണ്ണികൃഷ്ണൻ – നാടക നടൻ ബോബി കൊട്ടാരക്കര ലിസി – എലീന മേനക – ശ്രീക്കുട്ടി സുകുമാരി – ഡിക്ക് അമ്മായി സംഗീതം
മങ്കൊമ്പ് ഗോപാലകൃഷ്ണൻ എഴുതിയ ഗാനങ്ങൾക്ക് സംഗീതം പകർന്നത് രഘുകുമാർ ആണ്.
പശ്ചാത്തലസംഗീതം ഒരുക്കിയത് കെ.ജെ. ജോയ് .
ഗാനങ്ങൾ ഒരു പുന്നാരം കിന്നാരം പാടാം ഞാൻ – കെ.ജെ. യേശുദാസ് , ഉണ്ണിമേനോൻ , കെ.എസ്. ചിത്ര തൊഴുകൈ കൂപ്പി – കെ.ജെ. യേശുദാസ് അണിയറ പ്രവർത്തകർ ഛായാഗ്രഹണം: എസ്. കുമാർ ചിത്രസം‌യോജനം: കെ. ശങ്കുണ്ണി കല: രാധാകൃഷ്ണൻ ചമയം: പി. മണി വസ്ത്രാലങ്കാരം: ശെൽ‌വം നൃത്തം: മാധുരി സംഘട്ടനം: ശങ്കർ ലാബ്: പ്രസാദ് കളർ ലാബ് നിശ്ചല ഛായാഗ്രഹണം: പ്രസാദ് ശബ്ദലേഖനം: പ്രസാദ് , തരംഗിണി നിർമ്മാണ നിർവ്വഹണം: കെ. രാമൻ കുട്ടി , എ. കറുപ്പയ്യ അസോസിയേറ്റ് ഡയറക്ടർ: എസ്.ജി. വിജയൻ , ബാബു പിഷാരടി , വിശ്വനാഥൻ വടൂത്തല റീ റെകോർഡിങ്ങ്: രാജഗോപാൽ അവലംബം പുറത്തേക്കുള്ള കണ്ണികൾ ബോയിംഗ് ബോയിംഗ് ഇന്റർനെറ്റ് മൂവി ഡാറ്റാബേസിൽ ബോയിംഗ് ബോയിംഗ് – മലയാളസംഗീതം.
യുഎസ് നിർമ്മിത വിവിധോദ്ദേശ്യ ഹെലികോപ്റ്ററാണ് ചിനൂക്ക്.
ലോകത്ത് നിലവിലുള്ള ഏറ്റവും കരുത്തുറ്റ ലിഫ്റ്റ് ഹെലികോപ്റ്ററുകളിലൊന്നാണ് ചിനൂക്ക്.
1962 ലായിരുന്നു ഇതിന്റെ നിർമ്മാണം.
തുടർന്ന് യുഎസ് സേനയുടെ ഭാഗമായി.
അഫ്ഗാൻ, ഇറാഖ്, വിയറ്റ്നാം യുദ്ധങ്ങളിൽ യുഎസ് സേന ചിനൂക് ഉപയോഗപ്പെടുത്തി.
വാഹനങ്ങൾക്കെത്താൻ കഴിയാത്ത ദുർഘട ഇടങ്ങളിലേക്കു സേനയ്ക്കാവശ്യമായ ഭാരമേറിയ യന്ത്രങ്ങൾ, ആയുധങ്ങൾ, പീരങ്കികൾ എന്നിവ എത്തിക്കുക എന്നതാണ് പ്രധാന ദൗത്യം.
യുദ്ധ ടാങ്കുകളടക്കമുള്ള 12 ടൺവരെ ഭാരമുള്ള യുദ്ധസാമഗ്രികളുമായി പറക്കാനുള്ള ശേഷി ഈ ഹെലികോപ്റ്ററുകൾക്കുണ്ട്.
യുദ്ധമുഖത്ത് പെട്ടെന്ന് സൈനികരെയെത്തിക്കാനും രക്ഷാപ്രവർത്തനങ്ങളുടെ ഭാഗമായി ഒട്ടേറെപ്പേരെ ഒരേസമയം ഒഴിപ്പിക്കാനും ശേഷിയുള്ളതാണ് ഈ ഹെലികോപ്റ്ററുകൾ.
55 യാത്രക്കാരെ ഒരേ സമയം ഹെലികോപ്റ്റർ ഉൾകൊള്ളും.
അമേരിക്കൻ വ്യോമയാനക്കമ്പനിയായ ബോയിങ്ങിൽ നിന്ന് ഇന്ത്യ പ്രതിരോധ സൈനിക ആവശ്യങ്ങൾക്കായി ചിനൂക് ഹെലികോപ്റ്റർ വാങ്ങുവാൻ ധാരണയായിട്ടുണ്ട്.
15 ഹെലികോപ്റ്ററുകൾ വാങ്ങാനാണ് ഇന്ത്യ ബോയിങ്ങുമായി കരാറൊപ്പിട്ടത്.
6100 അടി ഉയരത്തിൽ പറക്കാൻ സാധിക്കുന്നതിനാൽ സിയാച്ചിൻ ലഡാക്ക് പോലുള്ള ഉയർന്ന മേഖലകളിലെ സൈനിക വിന്യാസം സുഗമമാക്കാൻ ഇന്ത്യക്ക് കഴിയും.
ആക്രമണ ശേഷി
എതിരാളികളെ അപേക്ഷിച്ച് കൂടിയ വേഗമാണ് ചിനൂക്കിന്റെ പ്രത്യേകത.
മണിക്കൂറിൽ 302 കിലോമീറ്ററാണ് പരമാവധി വേഗം.
ഏകദേശം 741 കിലോമീറ്റർ വരെ ഒറ്റയടിക്ക് പറക്കാനാവും.
6100 മീറ്റർ ഉയരത്തിൽ വരെ പറക്കാനും സാധിക്കും.
3 പേരാണ് ചിനൂകിലെ ക്രൂ.
അവരെ കൂടാതെ 33 മുതൽ 35 വരെ സൈനികരെയും വഹിക്കാനാവും.
10886 കിലോഗ്രാം ഭാരം വഹിക്കാനും ഈ കരുത്തനാകും.
3529 കിലോവാട്ട് വീതമുള്ള രണ്ട് ടർബോ ഷാഫ്റ്റ് എൻജിനാണ് ഹെലികോപ്റ്ററിന് കരുത്തു പകരുന്നത്.
നിലവിൽ യുഎസ്, ഓസ്ട്രേലിയ, അർജന്റീന, ഇറാൻ, ഇറ്റലി, ജപ്പാൻ, ഒമാൻ, സ്പെയിൻ, ദക്ഷിണ കൊറിയ, യുകെ തുടങ്ങി നിരവധി രാജ്യങ്ങളിലെ സേനകൾക്ക് ഈ ഹെലികോപ്റ്ററുണ്ട്.
വിവിധ മോഡലുകളിലായി ഇതുവരെ ഏകദേശം 1500ൽ അധികം ഹെലികോപ്റ്ററുകൾ കമ്പനി നിർമിച്ചിട്ടുണ്ട്.
ബോയിങ് ബി-17 ഫ്ലൈയിങ്ങ് ഫോർട്രസ്
ബോയിങ് ബി-17 ഫ്ലൈയിങ്ങ് ഫോർട്രസ് ( ഇംഗ്ലീഷ് : Boeing B-17 Flying Fortress, അക്ഷരാർത്ഥത്തിൽ, "ബോയിങ് ബി-17 പറക്കുന്ന കോട്ട") അമേരിക്കൻ ഐക്യനാടുകളുടെ വായുസേനയ്ക്ക് വേണ്ടി 1930-കളിൽ ബോയിങ് നിർമ്മിച്ച ഒരു ബോംബർ വിമാനമാണ് .
രണ്ടാം ലോകമഹായുദ്ധത്തിൽ , ബി-17-ഇൻ്റെ പ്രാഥമിക ഉപയോഗം നാസി ജർമ്മനിയിലുള്ള സൈനിക ലക്ഷ്യങ്ങളെയും വ്യാവസായിക ലക്ഷ്യങ്ങളെയും ബോംബിടുക എന്നായിരുന്നു.
യുദ്ധത്തിൻ്റെ തുടക്കത്തിൽ, പസഫിക്കിൽ, ജപ്പാൻ്റെ എതിരേ അമേരിക്ക ബി-17 ഉപയോഗിച്ചിരുന്നു.
ബി-17 ആയിരുന്നു രണ്ടാം ലോകമഹായുദ്ധത്തിൽ ഏറ്റവും കൂടുതൽ ബോംബിട്ട അമേരിക്കൻ വിമാനം.
ബോംബർ വിമാനം കൂടാതെ, ഗതാഗത വിമാനവും, അന്തർവാഹിനികളെ ആക്രമിക്കാൻ ഉപയോഗിക്കുന്ന വിമാനവും, ഡ്രോൺ വിമാനവും, ആളുകളെ തിരഞ്ഞിട്ട് രക്ഷപ്പെടുത്താൻ ഉപയോഗിക്കുന്ന വിമാനവും ആയിരുന്നു ബി-17.
അവലംബം ↑ "B-17 Flying Fortress" .
ബോയിങ് ↑ യെന്ന്, ബിൽ.
B-17 at War.
സെൻ്റ് പോൾ, മിനസോട്ട: Zenith Imprint, 2006.
↑ Angelucci and Matricardi 1988, p. 46.
ബോയ നോവ ദേശീയോദ്യാനം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ബോയ നോവ ദേശീയോദ്യാനം (പോർച്ചുഗീസ്: Parque Nacional de Boa Nova ) ബ്രസീലിലെ ബാഹിയ സംസ്ഥാനത്തു സ്ഥിതിചെയ്യുന്ന ഒരു ദേശീയോദ്യാനമാണ് .
ഈ ദേശീയോദ്യാനം ബാഹിയ സംസ്ഥാനത്തെ ബോയ നോവ , ഡരിയോ മെയ്റ , മനോയെൽ വിറ്റോറിനോ എന്നീ മുനിസിപ്പാലിറ്റികളുടെ ഭാഗങ്ങളിലാണു നിലനിൽക്കുന്നത്.
12,065.31 ഹെക്ടർ (29,814.0 ഏക്കർ) ആണ് ദേശീയോദ്യാനത്തിൻറെ ആകെ വിസ്തീർണ്ണം.
ഈ മേഖലയിലെ പരുക്കൻ ഭൂമി സമുദ്രനിരപ്പിൽനിന്ന് 440 മുതൽ 1,111 മീറ്റർ (1,444 മുതൽ 3,645 അടി വരെ) ഉയരത്തിൽ സ്ഥിതിചെയ്യുന്നു.
ദേശീയോദ്യാനത്തിൻറെ നീർത്തടത്തിൽ നിന്നുള്ള ജലം ഗൊങ്കോജി നദിയുടെ ഒരു ഉപനദിയായ ഉറുബാ നദിയിലേക്ക് എത്തുന്നു.
ഇത് കോണ്ടാസ് നദിയുടെ ഒരു കൈവഴിയാണ്.
ദേശീയോദ്യാനം  അറ്റ്‍ലാൻറിക് ബയോമെയിൽ സ്ഥിതിചെയ്യുന്നു.
ഇവിടെ ലഭിക്കുന്ന വാർഷിക മഴ 1,300 മില്ലീമീറ്ററാണ് (51 ഇഞ്ച്).
താപനില 14 മുതൽ 26 ° C വരെ (57 മുതൽ 79 ° F വരെ) ശരാശരി 23 ° C (73 ° F) ആയിരിക്കും.
ബോയിംഗ് 747
അമേരിക്കൻ ഐക്യനാടുകളിലെ ബോയിംഗ് കമ്പനി നിർമ്മിക്കുന്ന വലിയ, ദീർഘദൂര വൈഡ് ബോഡി വിമാനവും ചരക്ക് വിമാനവുമാണ് ബോയിംഗ് 747.
1958 ഒക്ടോബറിൽ 707 വിമാനം അവതരിപ്പിച്ചതിനുശേഷം, പാൻ ആം  എന്ന കമ്പനി  അതിന്റെ വലിപ്പം 21/2 ഇരട്ടി വലുതാക്കി, സീറ്റ് ചെലവ് 30% കുറച്ച് വിമാന യാത്രയെ ജനാധിപത്യവത്കരിക്കുന്നവാൻ ആഗ്രഹിച്ചു.
1965 ൽ, ജോ സട്ടർ 737 വിമാന വികസന പരിപാടിയിൽ നിന്ന് 747 രൂപകൽപ്പന ചെയ്തു, ആദ്യത്തെ ഇരട്ട ഇടനാഴി വിമാനം.
1966 ഏപ്രിലിൽ പാൻ ആം 25 ബോയിംഗ് 747-100 വിമാനങ്ങൾക്ക് ഓർഡർ നൽകി.
1966 അവസാനത്തിൽ പ്രാറ്റ് ആൻഡ് വിറ്റ്നി ജെടി 9 ഡി എഞ്ചിൻ വികസിപ്പിക്കാൻ സമ്മതിച്ചു, ഹൈ-ബൈപാസ് ടർബോഫാൻ.
1968 സെപ്റ്റംബർ 30 ന് ആദ്യത്തെ പ്രത്യേക നിർമ്മിതി 747, എവററ്റ് പ്ലാന്റിൽ നിന്ന് പുറത്തിറക്കി, (ലോകത്തിലെ ഏറ്റവും വലിയ കെട്ടിടം)  ആദ്യത്തെ വിമാനം 1969 ഫെബ്രുവരി 9 നാണ് നടന്നത്, 747 സർട്ടിഫിക്കറ്റ് അതേ വർഷം ഡിസംബറിൽ.
1970 ജനുവരി 22 നാണ് ഇത് പാൻ ആമിനൊപ്പം സർവീസിൽ പ്രവേശിച്ചത്.
747 ആണ് ആദ്യമായി "ജംബോ ജെറ്റ്" എന്ന് വിളിച്ച വൈഡ് ബോഡി വിമാനം.
747 ഒരു ക്വാഡ്‌ജെറ്റാണ്, തുടക്കത്തിൽ ജെടി 9 ഡി ടർബോഫാൻ എഞ്ചിനുകൾ, തുടർന്ന് ജിഇ സിഎഫ് 6, യഥാർത്ഥ വേരിയന്റുകൾക്കായി റോൾസ് റോയ്‌സ് ആർ‌ബി 211 എഞ്ചിനുകൾ.
മൂന്ന് യാത്രാ ക്ലാസുകളിലായി 366 യാത്രക്കാരെ ഉൾക്കൊള്ളുന്ന ഒരു പത്ത് സമീപ ഇക്കോണമി ഇരിപ്പിടങ്ങളുണ്ട്.
ഇതിന് 37.5 °  സ്വീപ്പ്  ഉള്ള ചിറകുകൾ ഉണ്ട്, ഇത് ഒരു മാക് 0.85 (490 kn; 900 കിലോമീറ്റർ / മണിക്കൂർ) ക്രൂയിസ് വേഗത അനുവദിക്കുന്നു, ഇതിന്റെ ഭാരം നാല് പ്രധാന ലാൻഡിംഗ് ഗിയർ കാലുകൾക്ക് നാല് വീൽ ബോഗികൾ വീതമുണ്ട്.
ഭാഗിക ഡബിൾ ഡെക്ക് വിമാനം ഉയർത്തിയ കോക്ക്പിറ്റ് ഉപയോഗിച്ചാണ് രൂപകൽപ്പന ചെയ്തിരിക്കുന്നത്, അതിനാൽ ഒരു ഫ്രണ്ട് കാർഗോ വാതിൽ സ്ഥാപിച്ച് അത് ഒരു ചരക്ക് വിമാനമായി പരിവർത്തനം ചെയ്യാനാകും, കാരണം ഇത് ഒടുവിൽ സൂപ്പർസോണിക് ട്രാൻസ്പോർട്ടുകൾ മറികടക്കുമെന്ന് ആദ്യം കരുതിയിരുന്നു.
1971 ൽ ബോയിംഗ് -200 അവതരിപ്പിച്ചു, പ്രാരംഭ 735,000 lb (333 t) ൽ നിന്ന് 833,000 lb (378 t) ഭാരം കൂടിയ പരമാവധി ടേക്ക് ഓഫ് ഭാരം (MTOW), 6,560 nmi (12,150 km) പരിധി വരെ 4,620 nmi (8,560 കിലോമീറ്റർ).
1976 ൽ 747 എസ്പി ദൈർഘ്യമേറിയതാക്കി, 747-300 എണ്ണം 1983 ൽ മൂന്ന് ക്ലാസുകളിലായി 400 സീറ്റുകൾ വരെ മുകളിലത്തെ ഡെക്ക് ഉപയോഗിച്ച് ചുരുക്കി.
ഭാരം കൂടിയ 747-400, മെച്ചപ്പെട്ട ആർ‌ബി -211, സി‌എഫ് 6 പതിപ്പുകൾ‌ക്കൊപ്പം പി‌ഡബ്ല്യു 4000 (ജെടി 9 ഡി പിൻ‌ഗാമി), രണ്ട് ക്രൂ ഗ്ലാസ് കോക്ക്പിറ്റ് എന്നിവ 1989 ൽ അവതരിപ്പിച്ചു, ഇത് ഏറ്റവും സാധാരണമായ വേരിയന്റാണ്.
നിരവധി പഠനങ്ങൾ‌ക്ക് ശേഷം, നീട്ടിയ 747-8 2005 നവംബർ 14 ന്‌ പുതിയ ജനറൽ ഇലക്ട്രിക് ജിൻ‌ക്സ് എഞ്ചിനുകൾ ഉപയോഗിച്ച് വിക്ഷേപിച്ചു, ഇത് 2011 ഒക്ടോബറിലാണ് ആദ്യമായി വിതരണം ചെയ്തത്.
വി‌സി -25 പോലുള്ള നിരവധി സർക്കാർ, സൈനിക വകഭേദങ്ങളുടെ അടിസ്ഥാനം 747 ആണ്.
(എയർഫോഴ്സ് വൺ), ഇ -4 എമർജൻസി എയർബോൺ കമാൻഡ് പോസ്റ്റ്, ഷട്ടിൽ കാരിയർ എയർക്രാഫ്റ്റ്, YAL-1 പോലുള്ള ചില പരീക്ഷണാത്മക ടെസ്റ്റ് ബെഡുകൾ.
2020 ജൂൺ ആയപ്പോഴേക്കും 1,556 വിമാനങ്ങൾ നിർമ്മിക്കപ്പെട്ടു, 15 747-8 വിമാനങ്ങൾ ക്രമത്തിൽ ശേഷിക്കുന്നു.
54 വർഷത്തെ ഉൽ‌പാദന പ്രവർത്തനത്തിനുശേഷം 2022 ൽ 747 ന്റെ നിർമ്മാണം അവസാനിക്കും.
പ്രാരംഭ മത്സരം ചെറിയ ട്രൈജറ്റ് വൈഡ് ബോഡികളിൽ നിന്നാണ് വന്നത്: ലോക്ക്ഹീഡ് എൽ -1011 (1972 ൽ അവതരിപ്പിച്ചത്), ഡഗ്ലസ് ഡിസി -10 (1971), പിന്നീ ട് എംഡി -11 (1990).
2007 ൽ അവതരിപ്പിച്ച എ 380 യുമായി 747 വലുപ്പത്തെ മറികടക്കുന്നതുവരെ എയർബസ് എ 340 ന്റെ ഏറ്റവും ഭാരം കൂടിയ പതിപ്പുകളുമായി മത്സരിച്ചു.
2020 ലെ കണക്കനുസരിച്ച് 61 ബോയിംഗ് 747 വിമാനങ്ങൾ അപകടങ്ങളിൽ നഷ്ടപ്പെട്ടു, ഇതിൽ 3,722 പേർ മരിച്ചു.
ഉല്‌പാദന വികസനം പശ്ചാത്തലം മൂക്കിൻ്റെ ഭാഗം ഉയർത്തി അതുവഴി ചരക്കു കയറ്റുന്നു
1963 ൽ, അമേരിക്കൻ എയർഫോഴ്സ് വളരെ വലിയ തന്ത്രപരമായ ഗതാഗത വിമാനത്തിൽ അവരുടെ  പഠന പദ്ധതികൾ ആരംഭിച്ചു.
സി -141 സ്റ്റാർലിഫ്റ്റർ അവതരിപ്പിക്കുന്നുണ്ടെങ്കിലും, കൂടുതൽ വലുതും കഴിവുള്ളതുമായ ഒരു വിമാനം ആവശ്യമാണെന്ന് അധികൃതർ വിശ്വസിച്ചു, പ്രത്യേകിച്ചും നിലവിലുള്ള ഏതെങ്കിലും വിമാനത്തിൽ ചേരാത്ത ചരക്കുകൾ കൊണ്ടുപോകേണ്ടതുണ്ട് എന്ന അവസ്ഥയുള്ളതിനാൽ.
180,000 പൗണ്ട് (81.6 ടി) ലോഡ് കപ്പാസിറ്റി, മാക് 0.75 (500 മൈൽ അല്ലെങ്കിൽ 800 കിലോമീറ്റർ / മണിക്കൂർ) വേഗതയുള്ള ഒരു വിമാനത്തിന് 1964 മാർച്ചിൽ സിഎക്സ്-ഹെവി ലോജിസ്റ്റിക്സ് സിസ്റ്റത്തിന്റെ (സിഎക്സ്-എച്ച്എൽഎസ്) പ്രാരംഭ ആവശ്യകതകളിലേക്ക് ഈ പഠനങ്ങൾ നയിച്ചു.
, കൂടാതെ 5,000 നോട്ടിക്കൽ മൈൽ (9,300 കിലോമീറ്റർ) പരിധിയില്ലാത്ത 115,000 പൗണ്ട് (52.2 ടൺ) പേലോഡും.
പേലോഡ് ബേയ്ക്ക് 17 അടി (5.18 മീറ്റർ) വീതിയും 13.5 അടി (4.11 മീറ്റർ) ഉയരവും 100 അടി (30 മീറ്റർ) നീളവും മുന്നിലും പിന്നിലും വാതിലുകളിലൂടെ പ്രവേശിക്കണം.
എഞ്ചിനുകളുടെ എണ്ണം നാലായി നിലനിർത്താനുള്ള ആഗ്രഹം കൊണ്ടെത്തിച്ചത് വർദ്ധിച്ച  ഊർജ്ജവും മികച്ച ഇന്ധനക്ഷമതയുമുള്ള നാല് പുതിയ എഞ്ചിൻ രൂപകല്പന ചെയ്യുന്നതിലാണ്.
1964 മെയ് മാസത്തിൽ ബോയിങ് , ഡഗ്ലസ് , ജനറൽ ഡൈനാമിക്സ് , ലോക്ക്ഹീഡ് മാർട്ടിൻ മരിയേട്ട എന്നീ കമ്പനികളിൽ നിന്ന് എയർഫ്രെയിം നിർദേശങ്ങൾ എത്തി; ജനറൽ ഇലക്ട്രിക് , കർട്ടിസ്-റൈറ്റ് , പ്രാറ്റ് ആൻഡ് വിറ്റ്നി എന്നിവരാണ് എഞ്ചിൻ നിർദേശങ്ങൾ സമർപ്പിച്ചത്.
ബോയിംഗ്, ഡഗ്ലസ്, ലോക്ക്ഹീഡ് എന്നിവയ്ക്ക് എയർഫ്രെയിമിനായി അധിക പഠന കരാറുകൾ നൽകി, ജനറൽ ഇലക്ട്രിക്, പ്രാറ്റ് ആൻഡ് വിറ്റ്നി എന്നിവയ്‌ക്കൊപ്പം എഞ്ചിനുകൾക്കും.
എയർഫ്രെയിം നിർദ്ദേശങ്ങൾ നിരവധി സവിശേഷതകൾ പങ്കിട്ടു.
സി‌എക്സ്-എച്ച്എൽ‌എസ് മുന്നിൽ നിന്ന് ലോഡുചെയ്യാൻ ആവശ്യമായതിനാൽ, കോക്ക്പിറ്റ് സാധാരണയായി ഉള്ളിടത്ത് ഒരു വാതിൽ ഉൾപ്പെടുത്തേണ്ടതുണ്ടായിരുന്നു.
കോക്ക്പിറ്റ് ചരക്ക് നീക്കുന്ന പദേശത്തിനു മുകളിലേയ്ക്കാക്കി എല്ലാ  കമ്പനികളും  ഈ പ്രശ്നം പരിഹരിച്ചു; ചിറകിന് തൊട്ടുമുന്നിലും മുകളിലുമായി ഡഗ്ലസിന് ഒരു ചെറിയ "പോഡ്" ഉണ്ടായിരുന്നു, ലോക്ക്ഹീഡ് ആകട്ടെ വിമാനത്തിന്റെ നീളത്തിലുള്ള ഒരു നീണ്ട "നട്ടെല്ല്" ഉപയോഗിച്ച് ചിറകുള്ള സ്പാർ അതിലൂടെ കടത്തി വിട്ടു, ബോയിംഗ് രണ്ടും കൂടിച്ചേർന്ന്, പിന്നിൽ നിന്ന് നീളമുള്ള ഒരു പോഡ്  മൂക്ക് മുതൽ ചിറകിന്റെ തൊട്ടു പുറകിലേക്ക് വരെ എത്തിച്ചു.
1965 ൽ ലോക്ക്ഹീഡിന്റെ വിമാന രൂപകൽപ്പനയും ജനറൽ ഇലക്ട്രിക്കിന്റെ എഞ്ചിൻ രൂപകൽപ്പനയും പുതിയ സി -5 ഗാലക്സി വിമാനത്തിനായി തിരഞ്ഞെടുത്തു, അത് അക്കാലത്തെ ലോകത്തിലെ ഏറ്റവും വലിയ സൈനിക വിമാനമായിരുന്നു.